|  |  |
| --- | --- |
| Universitetet i OsloUiO_RED_frame.eps | 2017 |
| **MUSIT - Universitetsmuseenes IT-organisasjon** |

# MUSIT Ny IT-arkitektur

# Mandat for referansegruppe objekter

## Formål

MUSIT Ny IT-arkitektur skal være tjenesteorientert og organisert i avgrensede, integrerte moduler. I utviklingsarbeidet etableres det referansegrupper for å lage detaljerte kravspesifikasjoner for hver enkelt modul og for å være ressurser inn mot prosjektet.

Objekt er skilt ut som et eget område i ny IT-arkitektur.

Formålet med arbeidet i referansegruppen for objekt er å utarbeide en kravspesifikasjon for en løsning som kan lagre, forvalte og tilgjengelig gjøre objektene som vitenskapelig kildemateriale.

Arbeidet omfatter å utforme anbefalte, samordnede rutiner for registrering av objekter, samt utvikle forslag til grensesnitt for registrering, søk og framhenting av informasjon om objektene.

## Rammer og føringer for arbeidet

Løsningen skal ta utgangspunkt i eksisterende funksjonalitet i gjenstands/objektbaser. Felles data knyttet til tid, sted og person registreres som grunnlag for innsamlingshendelser/innkomsthendelser (collection events). Videre vil hendelser som klassifisering, måltagning, veiing, stedfesting, metadata for stedfesting mv. kunne beskrives på et overordnet plan. Modulen vil dermed behandle følgende data: Hva («identiteten» på objektet), Når (tid/dato objektet ble samlet inn), hvor (stedet objektet ble samlet inn), Hvem (personen som gjorde innsamlingen). Ulike feltnavn og iakttagelser knyttet til ulike objeklgrupper skal komme i annen rekke. Det er videre et krav at løsningen baseres på mest mulig felles, samordnede rutiner for klassifisering og registrering av gjenstander/objekter. Løsningen skal ta høyde for at objektnavn, stedsnavn mv. kan hentes fra eksterne autoritetslister (f.eks. navnebasen)

Det har i MUSIT regi vært gjort følgende arbeider som legger føringer for denne gruppens arbeid:

1. Styringsdokumenter for MUSITs IT infrastruktur (https://wiki.uio.no/usit/musit/).
2. MUSITs Portefølje- og GAP-analyse for ny IT-arkitektur

Eksisterende løsninger for gjenstander/objekter ved museene (eksempelvis MUSITs arkeologibase, etnografibase, numismatikkbase, karplante og entomologi applikasjon) skal brukes som underlagsmateriale for gruppens arbeid. Det er også nylig gjort en utreding for en koordinatmodul for naturhistorie som kan værerelevant.

## Oppgaveramme

Referansegruppen skal definere følgende funksjoner i en modul for objekt:

1. Gruppen skal fokusere på felles typer hendelser ved registrering av ulike samlinger.
2. Etablere en felles datamal for informasjon som skal følge dokumentasjon ved arkivering/opplasting i mediearkivet.
3. Lage en oversikt over hvilke systemer i MUSITs GAP-analyse som har integrasjonsbehov mot et objektmodulen (eksempelvis: dokumentarkiv, fotoarkiv, konservering etc.)
4. Utarbeide forslag til grensesnitt for registrering, forvaltning og tilgjengeliggjøring av objektene. Systemet skal tilrettelegges for tekst- og kartbaserte grensesnitt (løsning i MUSIT-basen og tilgjengeliggjøring via unimus.no/Artsdatabanken).

Arbeidet skal munne ut i en kravspesifikasjon til utviklingsprosjekt.

## Oppdrag

Referansegruppen skal utarbeide et dokument som lister opp behov, innhold og funksjoner innen 1. mai 2017. Kravspesifikasjonen sendes på høring i koordineringsgruppene før den avleveres daglig leder MUSIT innen 8. mai 2017.

## Grenseoppganger

Objektmodulen skal erstatte alle samlingsspesifikke objektbaser. Personregister og stedsregister skal fortrinnsvis ligge utenfor objektmodulen.

## Budsjett

Gruppen har intet eget budsjett. Museene forventes å dekke deltagernes arbeidstid og reiseutgifter.

## Deltagere og gjennomføring

Koordineringsgruppene oppnevner medlemmer til referansegruppen. Leder for referansegruppen velges på første møte. Leder av referansegruppen får ansvar for gjennomføring, ferdigstilling og endelig rapportering.

Gruppen bestemmer selv møtehyppighet og form utfra det den finner hensiktsmessig. Det anbefales at møtene organiseres som konkrete workshops med avgrensede tema. Gruppen fordeler selv oppgaver internt.

## Rapportering

Gruppen ved leder skal rapportere til daglig leder i MUSIT, Susan Matland. Fristen for innlevering av rapporten er satt til koordineringsgruppene er 01.mai 2017 og til dagliglederen 8. mai 2017.

Konseptskisse, IT infrastruktur

